b'\n_START_ARTICLE_\nMnemosynesommerfugl\n_START_SECTION_\nUtseende\n_START_PARAGRAPH_\nKj\xc3\xb8nnene er ganske like. Vingeoversiden har lys hvit grunnfarge. P\xc3\xa5 framvingene er to svarte store runde flekker. Langs vingeranden, et lyst bredt glassklart felt. Bakvingene har m\xc3\xb8rk pudring i bakkant og ribbenettet er m\xc3\xb8rkt. _NEWLINE_Vingespennet er mellom 55\xc2\xa0og\xc2\xa068\xc2\xa0millimeter.  _NEWLINE_Fasett\xc3\xb8ynene er m\xc3\xb8rke. Antennene er tr\xc3\xa5dformet og har en utvidelse i enden (antenneklubbe)._NEWLINE_Kroppen har et ytre skjelett (hudplater) som holder de bl\xc3\xb8te indre organer p\xc3\xa5 plass. Det ytre hudskjelettet er bygd opp for det meste av kitin. Brystet og bakkroppen er brunsvart. Oversiden har korte h\xc3\xa5r mens undersiden har tettere og lengre lysgr\xc3\xa5 h\xc3\xa5rbekledning. _NEWLINE_Bakkroppens indre organer best\xc3\xa5r av ford\xc3\xb8yelsesorganer, forplantningsorganer og \xc3\xa5ndedrett. \xc3\x85ndedrettet hos sommerfugler foreg\xc3\xa5r ikke ved lunger, men ved at luft hentes inn og ut av kroppen gjennom sm\xc3\xa5 hull i hudskjelettet (spirakler).  I kroppen er det et sv\xc3\xa6rt finmasket system av trak\xc3\xa9er som leder oksygenet til kroppens vitale deler. En blodv\xc3\xa6ske som sirkulerer i kroppen, pumpes rundt av et avlangt r\xc3\xb8rformet hjerte.  Brystpartiet best\xc3\xa5r for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet best\xc3\xa5r av en bukmarg med to nervestrenger og \xc3\xa9n nerveknute (ganglion) i hvert kroppssegment. Den f\xc3\xb8rste nerveknuten, som ligger foran munn\xc3\xa5pningen, er spesielt stor og omtales som hjerne._NEWLINE_Larvens hode best\xc3\xa5r av en hard hodekapsel med noen punkt\xc3\xb8yne. Under \xc3\xb8ynene er det noen sm\xc3\xa5 antenner larven bruker til \xc3\xa5 finne riktig f\xc3\xb8de. Larvens bakkropp best\xc3\xa5r nesten bare av ford\xc3\xb8yelsessystemet. Dette er ganske kort og mye av maten larven spiser passerer f\xc3\xb8r all n\xc3\xa6ringen er tatt opp. Avf\xc3\xb8ringen kommer ut som sm\xc3\xa5 kuler helt bakerst p\xc3\xa5 kroppen.  Larvene \xc3\xa5nder gjennom \xc3\xa5pninger i hudskjelettet (spirakler), langs kroppens sider.\n_START_SECTION_\nLevevis\n_START_PARAGRAPH_\nMnemosynesommerfugl finnes i \xc3\xa5pen gresskledd, skog.  Arten foretrekker lokaliteter, som er soleksponerte, gjerne i bratte rasmarker, skr\xc3\xa5ninger og lignende. _NEWLINE_Flygetiden er i juni. _NEWLINE_Parringen skjer ved sammenkobling mellom de to kj\xc3\xb8nnene. _NEWLINE_Larven er radikalt forskjellige fra de voksne, b\xc3\xa5de i levevis og i kroppsbygning. Den lever som plantespiser p\xc3\xa5 lerkespore (Corydalis intermedia). Men den kan ogs\xc3\xa5 leve p\xc3\xa5 andre arter i lerkesporeslekta (Corydalis). _NEWLINE_Mnemosynesommerfugl tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens b\xc3\xb8yelige og myke kropp omdannes til en puppe med hardt skall. N\xc3\xa5r skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen. _NEWLINE_Puppene er b\xc3\xb8nneformet og ur\xc3\xb8rlige, de ligner plantedeler som fr\xc3\xb8 og lignende. Puppeperioden varierer etter temperaturen._NEWLINE_er p\xc3\xa5 den nasjonale r\xc3\xb8dlisten og har hatt stor tilbakegang flere steder,  fordi artens leveomr\xc3\xa5der er redusert.\n_START_SECTION_\nTruet sommerfugl\n_START_PARAGRAPH_\nMnemosynesommerfugl er p\xc3\xa5 den nasjonale r\xc3\xb8dlisten i kategorien NT - N\xc3\xa6r truet._NEWLINE_Mnemosynesommerfugl har hatt stor tilbakegang i Norge, og i 1989 vedtok Direktoratet for Naturforvaltning \xc3\xa5 frede to av de norske sommerfuglartene, deriblant mnemosynesommerfugl.\n_START_SECTION_\nUtbredelse\n_START_PARAGRAPH_\nMnemosynesommerfugl finnes i Pyreneene, Iran, Kaukasus, Sentral-Asia. Den er utd\xc3\xb8dd i Danmark, men finnes noe f\xc3\xa5 steder langs kysten av \xc3\xb8stlige Sverige og s\xc3\xb8r i  Finland. I s\xc3\xb8rlige Norge, men bare i enkelte fjelltrakter i indre M\xc3\xb8re og Romsdal.'